title: 2018 m. gruodžio 10 d. Tarybos įgyvendinimo reglamentas (ES) 2018/1931, kuriuo įgyvendinamas Reglamento (EB) Nr. 1183/2005, nustatančio tam tikras konkrečias ribojančias priemones asmenims, kurie savo veiksmais pažeidžia ginklų embargą Kongo Demokratinei Respublikai, 9 straipsnis

text:
11.12.2018

                  LT

                  Europos Sąjungos oficialusis leidinys

                  L 314/1

         TARYBOS ĮGYVENDINIMO REGLAMENTAS (ES) 2018/1931
         2018 m. gruodžio 10 d.
         kuriuo įgyvendinamas Reglamento (EB) Nr. 1183/2005, nustatančio tam tikras konkrečias ribojančias priemones asmenims, kurie savo veiksmais pažeidžia ginklų embargą Kongo Demokratinei Respublikai, 9 straipsnis
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2005 m. liepos 18 d. Tarybos reglamentą (EB) Nr. 1183/2005, nustatantį tam tikras konkrečias ribojančias priemones asmenims, kurie savo veiksmais pažeidžia ginklų embargą Kongo Demokratinei Respublikai (1), ypač į jo 9 straipsnį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2005 m. liepos 18 d. Taryba priėmė Reglamentą (EB) Nr. 1183/2005;

                     (2)

                     peržiūrėjus Reglamento (EB) Nr. 1183/2005 2b straipsnyje išdėstytas autonomines ribojamąsias priemones, turėtų būti iš dalies pakeisti motyvų pareiškimai dėl aštuonių Reglamento (EB) Nr. 1183/2005 Ia priede išvardytų asmenų. Be to, turėtų būti atnaujinta informacija apie visus tame priede išvardytus asmenis;

                     (3)

                     todėl Reglamento (EB) Nr. 1183/2005 Ia priedas turėtų būti atitinkamai iš dalies pakeistas,

               PRIĖMĖ ŠĮ REGLAMENTĄ:

            1 straipsnis
            Reglamento (EB) Nr. 1183/2005 Ia priede pateiktas sąrašas pakeičiamas šio reglamento priede pateikiamu sąrašu.

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. gruodžio 10 d.

                  Tarybos vardu

                  Pirmininkė

               F. MOGHERINI

            (1)  OL L 193, 2005 7 23, p. 1.

            PRIEDAS

                     „Ia PRIEDAS

                        2b STRAIPSNYJE NURODYTŲ ASMENŲ, SUBJEKTŲ IR ĮSTAIGŲ SĄRAŠAS

                     A.   Asmenys

                                 Vardas, pavardė

                                 Identifikuojamoji informacija

                                 Įtraukimo į sąrašą priežastys

                                 Įtraukimo į sąrašą data

                                 1.

                                 Ilunga Kampete

                                 Dar žinomas kaip Gaston Hughes Ilunga Kampete; dar žinomas kaip Hugues Raston Ilunga Kampete.
                                 Gimimo data: 1964 11 24
                                 Gimimo vieta: Lubumbašis (KDR)
                                 Karinio asmens tapatybės dokumento numeris: 1–64–86–22311–29.
                                 Pilietybė – KDR.
                                 Adresas: 69, avenue Nyangwile, Kinsuka Mimosas, Kinshasa/Ngaliema, KDR.

                                 Eidamas Respublikos gvardijos (GR) vado pareigas Ilunga Kampete buvo atsakingas už vietoje dislokuotus GR vienetus, kurie dalyvavo neproporcingai naudojant jėgą ir vykdant smurtines represijas 2016 m. rugsėjo mėn. Kinšasoje. Todėl eidamas šias pareigas Ilunga Kampete dalyvavo planuojant veiksmus KDR, kurie laikomi šiurkščiais žmogaus teisių pažeidimais, vadovaujant jiems arba juos vykdant.

                                 2016 12 12

                                 2.

                                 Gabriel Amisi Kumba

                                 Dar žinomas kaip Gabriel Amisi Nkumba; „Tango Fort“; „Tango Four“.
                                 Gimimo data: 1964 5 28
                                 Gimimo vieta: Malela (KDR).
                                 Karinio asmens tapatybės dokumento numeris: 1–64–87–77512–30.
                                 Pilietybė – KDR.
                                 Adresas: 22, avenue Mbenseke, Ma Campagne, Kinshasa/Ngaliema, KDR.

                                 Buvęs Kongo armijos (FARDC) 1-os gynybos zonos, kurios pajėgos dalyvavo neproporcingai naudojant jėgą ir vykdant smurtines represijas 2016 m. rugsėjo mėn. Kinšasoje, vadas. Todėl eidamas šias pareigas Gabriel Amisi Kumba dalyvavo planuojant veiksmus KDR, kurie laikomi šiurkščiais žmogaus teisių pažeidimais, vadovaujant jiems arba juos vykdant.
                                 2018 m. liepos mėn. Gabriel Amisi Kumba buvo paskirtas Kongo ginkluotųjų pajėgų (FARDC) štabo vado pavaduotoju, atsakingu už operacijas ir žvalgybą.

                                 2016 12 12

                                 3.

                                 Ferdinand Ilunga Luyoyo

                                 Gimimo data: 1973 3 8
                                 Gimimo vieta: Lubumbašis (KDR).
                                 Paso Nr.: OB0260335
                                 (galioja nuo 2011 4 15 iki 2016 4 14).
                                 Pilietybė – KDR.
                                 Adresas: 2, avenue des Orangers, Kinshasa/Gombe, KDR.

                                 Eidamas Kongo nacionalinės policijos (PNC) riaušių malšinimo organizacijos Légion Nationale d'Intervention vado pareigas, Ferdinand Ilunga Luyoyo buvo atsakingas už tai, kad buvo neproporcingai naudojama jėga ir vykdomos smurtinės represijos 2016 m. rugsėjo mėn. Kinšasoje. Todėl eidamas šias pareigas Ferdinand Ilunga Luyoyo dalyvavo planuojant veiksmus KDR, kurie laikomi šiurkščiais žmogaus teisių pažeidimais, vadovaujant jiems arba juos vykdant.
                                 2017 m. liepos mėn. Ferdinand Ilunga Luyoyo buvo paskirtas PNC institucijų ir aukšto rango pareigūnų apsaugos padalinio vadu.

                                 2016 12 12

                                 4.

                                 Celestin Kanyama

                                 Dar žinomas kaip Kanyama Tshisiku Celestin; Kanyama Celestin Cishiku Antoine; Kanyama Cishiku Bilolo Célestin;
                                 „Esprit de mort“.
                                 Gimimo data: 1960 10 4
                                 Gimimo vieta: Kananga (KDR).
                                 Pilietybė – KDR.
                                 Paso Nr.: OB0637580
                                 (galioja nuo 2014 5 20 iki 2019 5 19).
                                 Jam buvo suteikta Šengeno viza Nr. 011518403, išduota 2016 7 2.
                                 Adresas: 56, avenue Usika, Kinshasa/Gombe, KDR.

                                 Eidamas Kongo nacionalinės policijos (PNC) komisaro pareigas, Celestin Kanyama buvo atsakingas už tai, kad buvo neproporcingai naudojama jėga ir vykdomos smurtinės represijos 2016 m. rugsėjo mėn. Kinšasoje. Todėl eidamas šias pareigas Celestin Kanyama dalyvavo planuojant veiksmus KDR, kurie laikomi šiurkščiais žmogaus teisių pažeidimais, vadovaujant jiems arba juos vykdant.
                                 2017 m. liepos mėn. Celestin Kanyama buvo paskirtas Nacionalinės policijos rengimo mokyklų generaliniu direktoriumi.

                                 2016 12 12

                                 5.

                                 John Numbi

                                 Dar žinomas kaip John Numbi Banza Tambo; John Numbi Banza Ntambo; Tambo Numbi.
                                 Gimimo data: 1962 8 16
                                 Gimimo vieta: Žadovilis – Likasis – Kolvezis (KDR).
                                 Pilietybė – KDR.
                                 Adresas: 5, avenue Oranger, Kinshasa/Gombe, KDR.

                                 Buvęs Kongo nacionalinės policijos (PNC) generalinis inspektorius John Numbi visų pirma dalyvavo smurtinio bauginimo kampanijoje per 2016 m. kovo mėn. keturiose buvusiose Katangos provincijose vykusius gubernatorių rinkimus, ir todėl yra atsakingas už kliudymą visuotiniu sutarimu ir taikiai rasti sprendimą siekiant surengti rinkimus KDR. 2018 m. liepos mėn. John Numbi buvo paskirtas Kongo ginkluotųjų pajėgų (FARDC) generaliniu inspektoriumi.

                                 2016 12 12

                                 6.

                                 Roger Kibelisa

                                 Dar žinomas kaip Roger Kibelisa Ngambaswi.
                                 Gimimo data: 1959 9 9.
                                 Gimimo vieta: Fajala (KDR).
                                 Pilietybė – KDR.
                                 Adresas: 24, avenue Photopao, Kinshasa/Mont Ngafula, KDR.

                                 Eidamas Nacionalinės žvalgybos tarnybos (ANR) vidaus reikalų direktoriaus pareigas, Roger Kibelisa dalyvauja ANR tarnautojų vykdomoje bauginimo kampanijoje, nukreiptoje prieš opozicijos narius, įskaitant savavališkus areštus ir sulaikymą. Todėl Roger Kibelisa kenkė teisinei valstybei ir kliudė visuotiniu sutarimu ir taikiai rasti sprendimą siekiant surengti rinkimus KDR.

                                 2016 12 12

                                 7.

                                 Delphin Kaimbi

                                 Dar žinomas kaip Delphin Kahimbi Kasangwe; Delphin Kayimbi Demba Kasangwe; Delphin Kahimbi Kasangwe; Delphin Kahimbi Demba Kasangwe; Delphin Kasagwe Kahimbi.
                                 Gimimo data: 1969 1 15 (arba 1969 7 15).
                                 Gimimo vieta: Kinieziras/Goma (KDR).
                                 Pilietybė – KDR.
                                 Diplomatinio paso Nr. DB0006669 (galioja nuo 2013 11 13 iki 2018 11 12).
                                 Adresas: 1, 14eme rue, Quartier Industriel, Linete, Kinshasa, KDR.

                                 Buvęs Karinės žvalgybos tarnybos (anksčiau – DEMIAP), kuri yra Nacionalinio operacijų centro (vadovavimo ir kontrolės struktūros, atsakingos už savavališkus areštus ir smurtines represijas 2016 m. rugsėjo mėn. Kinšasoje) dalis, vadovas, atsakingas už pajėgas, kurios dalyvavo bauginant ir vykdant savavališkus suėmimus, kuriais kliudoma visuotiniu sutarimu ir taikiai rasti sprendimą siekiant surengti rinkimus KDR. 2018 m. liepos mėn. Delphin Kaimbi buvo paskirtas FARDC generalinio štabo štabo vado padėjėju, atsakingu už žvalgybą

                                 2016 12 12

                                 8.

                                 Evariste Boshab, buvęs Ministro Pirmininko pavaduotojas ir Vidaus reikalų ir saugumo ministras

                                 Dar žinomas kaip Evariste Boshab Mabub Ma Bileng.
                                 Gimimo data: 1956 1 12.
                                 Gimimo vieta: Tete Kalamba (KDR).
                                 Pilietybė – KDR.
                                 Diplomatinio paso numeris: DP0000003 (galioja nuo: 2015 12 21 iki: 2020 12 20).
                                 Šengeno vizos galiojimo laikas baigėsi 2017 1 5.
                                 Adresas: 3, avenue du Rail, Kinshasa/Gombe, KDR.

                                 Nuo 2014 m. gruodžio mėn. iki 2016 m. gruodžio mėn. eidamas Ministro Pirmininko pavaduotojo ir Saugumo ir vidaus reikalų ministro pareigas, Evariste Boshab buvo oficialiai atsakingas už policijos ir saugumo tarnybas ir provincijų gubernatorių darbo koordinavimą. Eidamas šias pareigas jis buvo atsakingas už aktyvistų ir opozicijos narių suėmimus, taip pat neproporcingą jėgos naudojimą, įskaitant 2016 m. rugsėjo mėn. – 2016 m. gruodžio mėn., reaguojant į demonstracijas Kinšasoje; dėl to saugumo tarnybos nužudė ar sužeidė daug civilių gyventojų. Taigi Evariste Boshab dalyvavo planuojant veiksmus KDR, kurie laikomi šiurkščiais žmogaus teisių pažeidimais, vadovaujant jiems arba juos vykdant.

                                 2017 5 29

                                 9.

                                 Alex Kande Mupompa, buvęs Centrinio Kasajaus provincijos gubernatorius

                                 Dar žinomas kaip Alexandre Kande Mupomba; Kande-Mupompa.
                                 Gimimo data: 1950 9 23.
                                 Gimimo vieta: Kananga (KDR).
                                 Pilietybė – KDR ir Belgijos.
                                 KDR paso numeris: OP0024910 (galioja nuo: 2016 3 21 iki: 2021 3 20).
                                 Adresai:
                                 Messidorlaan 217/25, 1180 Uccle, Belgija.
                                 1, avenue Bumba, Kinshasa/Ngaliema, KDR.

                                 Iki 2017 m. spalio mėn., būdamas Centrinio Kasajaus gubernatoriumi, Alex Kande Mupompa buvo atsakingas už tai, kad Centrinio Kasajaus provincijoje nuo 2016 m. rugpjūčio mėn. saugumo pajėgos ir PNC neproporcingai naudojo jėgą, vykdė smurtines represijas ir egzekucijas be teismo sprendimo, įskaitant 2017 m. vasario mėn. Dibajos teritorijoje įvykdytas žmogžudystes.
                                 Taigi Alex Kande Mupompa dalyvavo planuojant veiksmus KDR, kurie laikomi šiurkščiais žmogaus teisių pažeidimais, vadovaujant jiems arba juos vykdant.

                                 2017 5 29

                                 10.

                                 Jean-Claude Kazembe Musonda, buvęs Aukštutinės Katangos gubernatorius

                                 Gimimo data: 1963 5 17.
                                 Gimimo vieta: Kašobvė (KDR).
                                 Pilietybė – KDR.
                                 Adresas: 7891, avenue Lubembe, Quartier Lido, Lubumbashi, Haut-Katanga, KDR.

                                 Būdamas Aukštutinės Katangos gubernatoriumi iki 2017 m. balandžio mėn., Jean-Claude Kazembe Musonda buvo atsakingas už Aukštutinės Katangos provincijoje saugumo pajėgų ir Kongo nacionalinės policijos (PNC) neproporcingą jėgos naudojimą ir vykdytas smurtines represijas, be kita ko, 2016 m. gruodžio 15–31 d., kai saugumo pajėgoms, įskaitant PNC atstovus, panaudojus žudyti pritaikytas priemones reaguojant į protestus Lubumbašyje, žuvo 12 civilių gyventojų žuvo ir 64 buvo sužeisti.
                                 Taigi Jean-Claude Kazembe Musonda dalyvavo planuojant veiksmus KDR, kurie laikomi šiurkščiais žmogaus teisių pažeidimais, vadovaujant jiems arba juos vykdant.

                                 2017 5 29

                                 11.

                                 Lambert Mende, Ryšių ir žiniasklaidos reikalų ministras ir Vyriausybės atstovas spaudai

                                 Dar žinomas kaip Lambert Mende Omalanga.
                                 Gimimo data: 1953 2 11.
                                 Gimimo vieta: Okolo (KDR).
                                 Diplomatinio paso numeris: DB0001939 (išduotas 2017 5 4, galioja iki 2022 5 3).
                                 Pilietybė – KDR.
                                 Adresas: 20, avenue Kalongo, Kinshasa/Ngaliema, KDR.

                                 Nuo 2008 m. būdamas Ryšių ir žiniasklaidos reikalų ministru, Lambert Mende yra atsakingas už žiniasklaidos atžvilgiu taikomą represinę politiką, kuria pažeidžiama teisė į saviraiškos ir informacijos laisvę ir kliudoma visuotiniu sutarimu ir taikiai rasti sprendimą siekiant surengti rinkimus KDR. 2016 m. lapkričio 12 d. jis priėmė dekretą, kuriuo apribojama galimybė užsienio žiniasklaidos kanalams transliuoti Kongo Demokratinėje Respublikoje.
                                 Pažeidžiant 2016 m. gruodžio 31 d. prezidentinės daugumos ir opozicijos partijų politinį susitarimą, 2018 m. spalio mėn. duomenimis, keletas žiniasklaidos kanalų nebuvo atnaujinę transliacijos.
                                 Taigi eidamas Ryšių ir žiniasklaidos reikalų ministro pareigas, Lambert Mende yra atsakingas už kliudymą visuotiniu sutarimu ir taikiai rasti sprendimą siekiant surengti rinkimus KDR, be kita ko, represiniais veiksmais.

                                 2017 5 29

                                 12.

                                 Brigados generolas Eric Ruhorimbere, 21-ojo karinio regiono (Mbuži Majis) vado pavaduotojas

                                 Dar žinomas kaip Eric Ruhorimbere Ruhanga; „Tango Two“„Tango Deux“.
                                 Gimimo data: 1969 7 16.
                                 Gimimo vieta: Minembvė (KDR).
                                 Karinio asmens tapatybės dokumento numeris: 1–69–09–51400–64.
                                 Pilietybė – KDR.
                                 KDR paso numeris: OB0814241.
                                 Adresas: Mbuži Majis, Kasajaus provincija, KDR.

                                 Nuo 2014 m. rugsėjo mėn. iki 2018 m. liepos mėn. būdamas 21-ojo karinio regiono vado pavaduotoju, Eric Ruhorimbere buvo atsakingas už FARDC pajėgų neproporcingą jėgos naudojimą ir be teismo sprendimo vykdomas egzekucijas, visų pirma Nsapu nereguliarių karinių pajėgų ir moterų bei vaikų atžvilgiu.
                                 Taigi Eric Ruhorimbere dalyvavo planuojant veiksmus KDR, kurie laikomi šiurkščiais žmogaus teisių pažeidimais, vadovaujant jiems arba juos vykdant. 2018 m. liepos mėn. Eric Ruhorimbere buvo paskirtas Pusiaujo provincijos šiaurinės dalies operacijų sektoriaus vadu.

                                 2017 5 29

                                 13.

                                 Ramazani Shadari, buvęs Ministro Pirmininko pavaduotojas ir Vidaus reikalų ir saugumo ministras

                                 Dar žinomas kaip Emmanuel Ramazani Shadari Mulanda; Shadary.
                                 Gimimo data: 1960 11 29.
                                 Gimimo vieta: Kasongas (KDR).
                                 Pilietybė – KDR.
                                 Adresas: 28, avenue Ntela, Mont Ngafula, Kinshasa, KDR.

                                 Būdamas Ministro Pirmininko pavaduotoju ir Vidaus reikalų ir saugumo ministru iki 2018 m. vasario mėn., Ramazani Shadari buvo oficialiai atsakingas už policijos ir saugumo tarnybas ir provincijų gubernatorių darbo koordinavimą. Eidamas šias pareigas, jis buvo atsakingas už įvykdytus aktyvistų ir opozicijos narių suėmimus, taip pat neproporcingą jėgos naudojimą, pavyzdžiui, smurtinį susidorojimą su Bundu Dia Kongo (BDK) judėjimo nariais Centriniame Konge, 2017 m. sausio – vasario mėn. Kinšasoje vykdytas represijas ir neproporcingą jėgos naudojimą ir smurtines represijas Kasajaus provincijose.
                                 Taigi eidamas šias pareigas Ramazani Shadari dalyvavo planuojant veiksmus KDR, kurie laikomi šiurkščiais žmogaus teisių pažeidimais, vadovaujant jiems arba juos vykdant.
                                 2018 m. vasario mėn. Ramazani Shadari buvo paskirtas Parti du peuple pour la reconstruction et le développement (PPRD) nuolatiniu sekretoriumi.

                                 2017 5 29

                                 14.

                                 Kalev Mutondo, Nacionalinės žvalgybos tarnybos (ANR) vadovas (oficialiai – generalinis administratorius)

                                 Dar žinomas kaip Kalev Katanga Mutondo, Kalev Motono, Kalev Mutundo, Kalev Mutoid, Kalev Mutombo, Kalev Mutond, Kalev Mutondo Katanga, Kalev Mutund.
                                 Gimimo data: 1957 3 3.
                                 Pilietybė – KDR.
                                 Paso Nr. DB0004470 (išduotas: 2012 6 8, galioja iki: 2017 6 7).
                                 Adresas: 24, avenue Ma Campagne, Kinshasa, KDR.

                                 Būdamas ilgalaikiu Nacionalinės žvalgybos tarnybos (ANR) vadovu, Kalev Mutondo dalyvauja vykdant opozicijos narių, pilietinės visuomenės aktyvistų ir kitų asmenų savavališkus areštus, suėmimus ir netinkamai su jais elgiantis ir yra už tai atsakingas. Todėl jis kenkė teisinei valstybei ir kliudė visuotiniu sutarimu ir taikiai rasti sprendimą siekiant surengti rinkimus KDR, taip pat dalyvavo planuojant veiksmus KDR, kurie laikomi šiurkščiais žmogaus teisių pažeidimais, arba vadovaujant jiems.

                                 2017 5 29

                           B.   Subjektai
                     […]

               “.


title: 2019 m. sausio 3 d. Komisijos įgyvendinimo reglamentas (ES) 2019/8 dėl leidimo naudoti metionino hidroksianalogą ir jo kalcio druską kaip visų rūšių gyvūnų pašarų priedą (Tekstas svarbus EEE.)

text:
4.1.2019

                  LT

                  Europos Sąjungos oficialusis leidinys

                  L 2/6

         KOMISIJOS ĮGYVENDINIMO REGLAMENTAS (ES) 2019/8
         2019 m. sausio 3 d.
         dėl leidimo naudoti metionino hidroksianalogą ir jo kalcio druską kaip visų rūšių gyvūnų pašarų priedą
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo;

                     (2)

                     pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą naudoti metionino hidroksianalogą ir jo kalcio druską kaip visų rūšių gyvūnų pašarų priedą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

                     (3)

                     Prašymas pateiktas dėl leidimo naudoti metionino hidroksianalogą ir jo druską kaip visų rūšių gyvūnams skirtą pašarų priedą, priskirtiną prie priedų kategorijos „maistiniai priedai“;

                     (4)

                     Europos maisto saugos tarnyba (toliau – Tarnyba) 2018 m. vasario 20 d. nuomonėje (2) padarė išvadą, kad siūlomomis naudojimo sąlygomis metionino hidroksianalogas ir jo druska nedaro nepageidaujamo poveikio gyvūnų sveikatai, žmonių sveikatai ar aplinkai;

                     (5)

                     Tarnyba taip pat padarė išvadą, kad priedas yra veiksmingas metionino šaltinis visų rūšių gyvūnams, ir nepaisant to, kad atrajotojų didžiajame skrandyje pašarų priedas suyra mažiau nei DL-metioninas, jis turėtų būti apsaugotas nuo suirimo didžiajame skrandyje;

                     (6)

                     Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;

                     (7)

                     atlikus šio priedo vertinimą nustatyta, kad Reglamento (EB) Nr. 1831/2003 5 straipsnyje numatytos leidimų išdavimo sąlygos yra įvykdytos. Todėl reikėtų leisti naudoti šį priedą, kaip nurodyta šio reglamento priede;

                     (8)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Leidimas
            Priede nurodytą medžiagą, priklausančią priedų kategorijai „maistiniai priedai“ ir funkcinei grupei „aminorūgštys, jų druskos ir analogai“, leidžiama naudoti kaip gyvūnų pašarų priedą šio reglamento priede nustatytomis sąlygomis.

            2 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. sausio 3 d.

                  Komisijos vardu

                  Pirmininkas

               Jean-Claude JUNCKER

            (1)  OL L 268, 2003 10 18, p. 29.

            (2)  EFSA Journal 2018;16(3):5198.

            PRIEDAS

                        Priedo identifikacinis numeris

                        Leidimo turėtojo pavadinimas

                        Priedas

                        Sudėtis, cheminė formulė, aprašymas, analizės metodas

                        Gyvūno rūšis arba kategorija

                        Didžiausias amžius

                        Mažiausias kiekis

                        Didžiausias kiekis

                        Kitos nuostatos

                        Leidimo galiojimo terminas

                        mg/kg visaverčio pašaro, kurio drėgnis yra 12 %

                           Maistinių priedų kategorija. Funkcinė grupė: aminorūgštys, jų druskos ir analogai

                        3c310

                        —

                        Metionino hidroksianalogas ir jo kalcio druska

                           Priedo sudėtis

                        Metionino hidroksianalogo ir metionino hidroksianalogo kalcio druskos preparatas, kurio sudėtyje yra ne mažiau kaip 88 % metionino hidroksianalogo ir ne mažiau kaip 8 % kalcio.

                           Veikliųjų medžiagų apibūdinimas

                        Metionino hidroksianalogas:

                                    IUPAC pavadinimas: 2-hidroksi-4-(metiltio)sviesto rūgštis
                                    CAS numeris 583-91-5
                                    Cheminė formulė: C5H10O3S
                                    Metionino hidroksianalogo kalcio druska:

                                    IUPAC pavadinimas: 2-hidroksi-4-(metiltio)sviesto rūgštis, kalcio druska
                                    CAS numeris 4857-44-7
                                    Cheminė formulė: (C5H9O3S)2Ca

                           Analizės metodas
                            (1)

                        Metionino hidroksianalogo nustatymas priede:

                                    —

                                    titrimetrija, potenciometrinis titravimas po oksidacijos-redukcijos reakcijos.

                              Metionino hidroksianalogo nustatymas premiksuose, kombinuotuosiuose pašaruose ir pašarinėse žaliavose:

                                    —

                                    didelio slėgio skysčių chromatografija ir fotometrinis nustatymas (HPLC-UV).

                              Suminio kalcio kiekio pašarų priede nustatymas:

                                    —

                                    atominės sugerties spektrometrija, AAS (standartas EN ISO 6869); arba

                                    —

                                    induktyviai susietos plazmos atominė emisinė spektrometrija, ICP-AES (standartas EN 15510); arba

                                    —

                                    induktyviai susietos plazmos atominė emisinė spektrometrija, mineralizavus aukštame slėgyje, ICP-AES (EN 15621).

                        Visų rūšių gyvūnai

                        —

                        —

                        —

                                    1.

                                    Priedo ir premiksų naudotojams pašarų tvarkymo subjektai nustato veikimo procedūras ir organizacines priemones, kad būtų išvengta galimo pavojaus, susijusio su jų naudojimu, ypač atsižvelgiant į tai, kad jie ėsdina odą ir akis. Jei šios rizikos procedūromis ir organizacinėmis priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint tinkamas asmenines apsaugos priemones, įskaitant saugos akinius ir pirštines.

                                    2.

                                    Priedo ir premikso naudojimo taisyklėse nurodyti laikymo sąlygas ir stabilumą termiškai apdorojant.

                                    3.

                                    Nuorodos, pateikiamos priedo ir premikso etiketėse: metionino hidroksianalogo kiekis.

                                    4.

                                    Ženklinant pašarines žaliavas ir kombinuotuosius pašarus, į kuriuos įmaišytas pašarų priedas, priedų sąraše pateikiama tokia informacija:

                                                —

                                                priedo pavadinimas,

                                                —

                                                pridėto metionino hidroksianalogo kiekis.

                        2029 m. sausio 24 d.

               (1)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports


title: 2019 m. sausio 3 d. Komisijos įgyvendinimo reglamentas (ES) 2019/10 dėl leidimo naudoti natūralaus ilito, montmorilonito ir kaolinito mišinio preparatą kaip visų rūšių gyvūnų pašarų priedą (Tekstas svarbus EEE.)

text:
4.1.2019

                  LT

                  Europos Sąjungos oficialusis leidinys

                  L 2/13

         KOMISIJOS ĮGYVENDINIMO REGLAMENTAS (ES) 2019/10
         2019 m. sausio 3 d.
         dėl leidimo naudoti natūralaus ilito, montmorilonito ir kaolinito mišinio preparatą kaip visų rūšių gyvūnų pašarų priedą
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

                     (2)

                     pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą naudoti natūralaus ilito, montmorilonito ir kaolinito mišinio preparatą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

                     (3)

                     prašymas pateiktas dėl leidimo naudoti natūralaus ilito, montmorilonito ir kaolinito mišinio preparatą kaip visų rūšių gyvūnų pašarų priedą, skirtiną prie priedų kategorijos „maistiniai priedai“;

                     (4)

                     Europos maisto saugos tarnyba (toliau – Tarnyba) 2015 m. gruodžio 1 d. (2), 2017 m. liepos 5 d. (3) ir 2018 m. liepos 5 d. (4) priimtose nuomonėse padarė išvadą, kad siūlomomis naudojimo sąlygomis natūralaus ilito, montmorilonito ir kaolinito mišinio preparatas nedaro nepageidaujamo poveikio gyvūnų sveikatai, žmonių sveikatai ar aplinkai. Tarnyba taip pat padarė išvadą, kad šis preparatas yra veiksmingas kaip rišiklis ir lipnumą reguliuojanti medžiaga. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;

                     (5)

                     įvertinus natūralaus ilito, montmorilonito ir kaolinito mišinio preparatą nustatyta, kad Reglamento (EB) Nr. 1831/2003 5 straipsnyje nustatytos leidimų išdavimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą preparatą;

                     (6)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Priede nurodytą preparatą, priklausantį priedų kategorijai „technologiniai priedai“ ir funkcinei grupei „rišikliai“ ir „lipnumą reguliuojančios medžiagos“, leidžiama naudoti kaip gyvūnų pašarų priedą šio reglamento priede nustatytomis sąlygomis.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. sausio 3 d.

                  Komisijos vardu

                  Pirmininkas

               Jean-Claude JUNCKER

            (1)  OL L 268, 2003 10 18, p. 29.

            (2)  EFSA Journal 2016; 14(1):4342.

            (3)  EFSA Journal 2017; 15(7):4940.

            (4)  EFSA Journal 2018; 16(7):5387.

            PRIEDAS

                        Priedo identifikavimo numeris

                        Priedas

                        Sudėtis, cheminė formulė, aprašymas, analizės metodas

                        Gyvūno rūšis arba kategorija

                        Didžiausias amžius

                        Mažiausias kiekis

                        Didžiausias kiekis

                        Kitos nuostatos

                        Leidimo galiojimo terminas

                        mg priedo/kg visaverčio pašaro, kurio drėgnis yra 12 %

                           Technologiniai priedai: rišikliai

                        1g599

                        Ilitas, montmorilonitas ir kaolinitas

                           Priedo sudėtis

                        Natūralaus ilito, montmorilonito ir kaolinito mišinio preparatas, kurio sudėtyje yra ne mažiau kaip:

                                    —

                                    40 % ilito

                                    —

                                    10 % montmorilonito

                                    —

                                    8 % kaolinito

                           Veikliosios medžiagos apibūdinimas

                        Ilitas:

                                    CAS numeris: 106958–53–6

                                    K(Al,Fe)2AlSi3O10(OH)2 · H2O

                              Montmorilonitas:

                                    CAS numeris: 1318–93–0

                                    Nax[(Al2-xMgx)Si4O10) (OH)2]

                              Kaolinitas:

                                    CAS numeris: 1318–74–7

                                    Al2(OH)4(SiO5)

                              Geležis (struktūrinė) vidutiniškai 10 %
                        Be asbesto

                           Analizės metodas
                            (1)

                        Pašarų priedo apibūdinimas:

                                    —

                                    Rentgeno spinduliuotės difrakcija (XRD) kartu su

                                    —

                                    rentgeno fluorescencija (XRF).

                        Mėsiniai viščiukai ir retesnių rūšių mėsiniai naminiai paukščiai
                        Penimi galvijai ir retesnių rūšių penimi atrajotojai
                        Penimos kiaulės ir nujunkyti paršeliai

                        —

                        5 000

                        50 000

                                    1.

                                    Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.

                                    2.

                                    Priedo ir premiksų naudotojams pašarų ūkio subjektai nustato veikimo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos procedūromis ir organizacinėmis priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant kvėpavimo takų apsaugos priemones.

                                    3.

                                    Priedo ir premiksų, kurių sudėtyje jo yra, etiketėje nurodoma: „Ilito, montmorilonito ir kaolinito priedas turi daug (inertinės) geležies“.

                                    4.

                                    Bendras skirtingai naudojamų ilito, montmorilonito ir kaolinito kiekis visaverčiuose pašaruose neviršija atitinkamų rūšių arba kategorijų gyvūnams leidžiamo didžiausio kiekio.

                                    5.

                                    Naudojimo instrukcijose nurodoma ši informacija:

                                                —

                                                „Vengti tuo pačiu metu skirti ryjamuosius makrolidus.“

                        2029 m. sausio 24 d.

                        Visų kitų rūšių ir kategorijų gyvūnai

                        —

                        5 000

                        20 000

                           Technologiniai priedai: lipnumą reguliuojančios medžiagos

                        1g599

                        Ilitas, montmorilonitas ir kaolinitas

                           Priedo sudėtis

                        Natūralaus ilito, montmorilonito ir kaolinito mišinio preparatas, kurio sudėtyje yra ne mažiau kaip:

                                    —

                                    40 % ilito

                                    —

                                    10 % montmorilonito

                                    —

                                    8 % kaolinito

                           Veikliosios medžiagos apibūdinimas

                        Ilitas:

                                    CAS numeris: 106958–53–6

                                    K(Al,Fe)2AlSi3O10(OH)2 · H2O

                              Montmorilonitas:

                                    CAS numeris: 1318–93–0

                                    Nax[(Al2-xMgx)Si4O10) (OH)2]

                              Kaolinitas:

                                    CAS numeris: 1318–74–7

                                    Al2(OH)4(SiO5)

                              Geležis (struktūrinė) vidutiniškai 10 %
                        Be asbesto

                           Analizės metodas
                            (1)

                        Pašarų priedo apibūdinimas:

                                    —

                                    Rentgeno spinduliuotės difrakcija (XRD) kartu su

                                    —

                                    rentgeno fluorescencija (XRF).

                        Mėsiniai viščiukai ir retesnių rūšių mėsiniai naminiai paukščiai
                        Penimi galvijai ir retesnių rūšių penimi atrajotojai
                        Penimos kiaulės ir nujunkyti paršeliai

                        —

                        5 000

                        50 000

                                    1.

                                    Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.

                                    2.

                                    Priedo ir premiksų naudotojams pašarų ūkio subjektai nustato veikimo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos procedūromis ir organizacinėmis priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant kvėpavimo takų apsaugos priemones.

                                    3.

                                    Priedo ir premiksų, kurių sudėtyje jo yra, etiketėje nurodoma: „Ilito, montmorilonito ir kaolinito priedas turi daug (inertinės) geležies“.

                                    4.

                                    Bendras skirtingai naudojamų ilito, montmorilonito ir kaolinito kiekis visaverčiuose pašaruose neviršija atitinkamų rūšių arba kategorijų gyvūnams leidžiamo didžiausio kiekio.

                                    5.

                                    Naudojimo instrukcijose nurodoma ši informacija:

                                                —

                                                „Vengti tuo pačiu metu skirti ryjamuosius makrolidus“.

                        2029 m. sausio 24 d.

                        Visų kitų rūšių ir kategorijų gyvūnai

                        —

                        5 000

                        20 000

               (1)  Išsamų analizės metodų aprašymą galima rasti etaloninės laboratorijos svetainėje: https://ec.europa.eu/jrc/en/eurl/feed-additives/evaluation-reports.


title: 2019 m. sausio 3 d. Komisijos įgyvendinimo reglamentas (ES) 2019/11 dėl leidimo naudoti Enterococcus faecium NCIMB 10415 preparatą kaip paršavedžių, žindomų paršelių, nujunkytų paršelių ir penimų kiaulių pašarų priedą, kuriuo iš dalies keičiami reglamentai (EB) Nr. 252/2006, (EB) Nr. 943/2005 ir (EB) Nr. 1200/2005 (leidimo turėtojas – „DSM Nutritional products Ltd.“, kuriam atstovauja „DSM Nutritional Products Sp. z o.o.“) (Tekstas svarbus EEE.)

text:
4.1.2019

                  LT

                  Europos Sąjungos oficialusis leidinys

                  L 2/17

         KOMISIJOS ĮGYVENDINIMO REGLAMENTAS (ES) 2019/11
         2019 m. sausio 3 d.
         dėl leidimo naudoti Enterococcus faecium NCIMB 10415 preparatą kaip paršavedžių, žindomų paršelių, nujunkytų paršelių ir penimų kiaulių pašarų priedą, kuriuo iš dalies keičiami reglamentai (EB) Nr. 252/2006, (EB) Nr. 943/2005 ir (EB) Nr. 1200/2005 (leidimo turėtojas – „DSM Nutritional products Ltd.“, kuriam atstovauja „DSM Nutritional Products Sp. z o.o.“)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo išdavimo pagrindas bei tvarka. To reglamento 10 straipsnyje nustatyta, kad reikia iš naujo įvertinti priedus, kuriuos leidžiama naudoti remiantis Tarybos direktyva 70/524/EEB (2);

                     (2)

                     pagal Direktyvą 70/524/EEB neterminuotas leidimas naudoti Enterococcus faecium NCIMB 10415 preparatą kaip paršelių pašarų priedą išduotas Komisijos reglamentu (EB) Nr. 252/2006 (3), kaip penimų kiaulių pašarų priedą – Komisijos reglamentu (EB) Nr. 943/2005 (4), kaip paršavedžių pašarų priedą – Komisijos reglamentu (EB) Nr. 1200/2005 (5). Vėliau, vadovaujantis Reglamento (EB) Nr. 1831/2003 10 straipsnio 1 dalimi, šis preparatas įtrauktas į pašarų priedų registrą kaip esamas produktas;

                     (3)

                     vadovaujantis Reglamento (EB) Nr. 1831/2003 10 straipsnio 2 dalimi kartu su jo 7 straipsniu, buvo pateiktas prašymas iš naujo įvertinti Enterococcus faecium NCIMB 10415 preparatą kaip paršavedžių, nujunkytų paršelių, žindomų paršelių ir penimų kiaulių pašarų priedą. Pareiškėjas paprašė tą priedą priskirti prie priedų kategorijos „zootechniniai priedai“. Kartu su prašymu pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

                     (4)

                     Europos maisto saugos tarnyba (toliau – Tarnyba) 2015 m. birželio 17 d. (6) ir 2018 m. vasario 21 d. (7) nuomonėse padarė išvadą, kad siūlomomis naudojimo sąlygomis Enterococcus faecium NCIMB 10415 preparatas nedaro nepageidaujamo poveikio gyvūnų sveikatai, žmonių sveikatai ar aplinkai. Tarnybos nuomone, priedas gali pagerinti žindomų paršelių, nujunkytų paršelių, penimų kiaulių ir paršavedžių produktyvumo parametrus. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;

                     (5)

                        Enterococcus faecium NCIMB 10415 preparato vertinimas rodo, kad Reglamento (EB) Nr. 1831/2003 5 straipsnyje nustatytos leidimų išdavimo sąlygos įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą preparatą;

                     (6)

                     todėl reglamentus (EB) Nr. 252/2006, (EB) Nr. 943/2005 ir (EB) Nr. 1200/2005 reikėtų atitinkamai iš dalies pakeisti;

                     (7)

                     kadangi saugos sumetimais nebūtina neatidėliotinai taikyti leidimo sąlygų pakeitimų, tikslinga nustatyti pereinamąjį laikotarpį, per kurį suinteresuotieji subjektai galėtų pasirengti laikytis naujų su leidimu susijusių reikalavimų;

                     (8)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Leidimas
            Priede nurodytą preparatą, priklausantį priedų kategorijai „zootechniniai priedai“ ir funkcinei grupei „žarnyno floros stabilizatoriai“, leidžiama naudoti kaip gyvūnų pašaro priedą šio reglamento priede nustatytomis sąlygomis.

            2 straipsnis
            Reglamento (EB) Nr. 252/2006 pakeitimas
            Reglamentas (EB) Nr. 252/2006 iš dalies keičiamas taip:

                        1.

                        1 straipsnis išbraukiamas;

                        2.

                        I priedas išbraukiamas.

            3 straipsnis
            Reglamento (EB) Nr. 943/2005 pakeitimas
            Reglamentas (EB) Nr. 943/2005 iš dalies keičiamas taip:

                        1.

                        1 straipsnis išbraukiamas;

                        2.

                        I priedas išbraukiamas.

            4 straipsnis
            Reglamento (EB) Nr. 1200/2005 pakeitimas
            Reglamento (EB) Nr. 1200/2005 II priede E 1705 įrašas, skirtas Enterococcus faecium NCIMB 10415, išbraukiamas.

            5 straipsnis
            Pereinamojo laikotarpio priemonės
            Priede nurodytą preparatą ir pašarus, kurių sudėtyje yra šio preparato, kurie buvo pagaminti ir paženklinti iki 2019 m. liepos 24 d. laikantis taisyklių, taikytų iki 2019 m. sausio 24 d., galima toliau pateikti rinkai ir naudoti, kol pasibaigs turimos atsargos.

            6 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. sausio 3 d.

                  Komisijos vardu

                  Pirmininkas

               Jean-Claude JUNCKER

            (1)  OL L 268, 2003 10 18, p. 29.

            (2)  1970 m. lapkričio 23 d. Tarybos direktyva 70/524/EEB dėl pašarų priedų (OL L 270, 1970 12 14, p. 1.)

            (3)  2006 m. vasario 14 d. Komisijos reglamentas (EB) Nr. 252/2006 dėl nuolatinio leidimo naudoti tam tikrus pašarų priedus ir dėl laikino leidimo tam tikrus leidžiamus pašarų priedus naudoti pagal kitą paskirtį (OL L 44, 2006 2 15, p. 3).

            (4)  2005 m. birželio 21 d. Komisijos reglamentas (EB) Nr. 943/2005 dėl nuolatinio leidimo naudoti tam tikrus pašarų priedus (OL L 159, 2005 6 22, p. 6).

            (5)  2005 m. liepos 26 d. Komisijos reglamentas (EB) Nr. 1200/2005 dėl nuolatinio leidimo naudoti tam tikrus pašarų priedus ir dėl laikino leidimo naudoti jau leidžiamą pašarų priedą nauja paskirtimi (OL L 195, 2005 7 27, p. 6).

            (6)  EFSA Journal 2015; 13(7):4158.

            (7)  EFSA Journal 2018; 16(3):5201.

            PRIEDAS

                        Priedo identifikavimo numeris

                        Leidimo turėtojo pavadinimas

                        Priedas

                        Sudėtis, cheminė formulė, aprašymas, analizės metodas

                        Gyvūno rūšis arba kategorija

                        Didžiausias amžius

                        Mažiausias kiekis

                        Didžiausias kiekis

                        Kitos nuostatos

                        Leidimo galiojimo terminas

                        KSV kilograme visaverčio pašaro, kurio drėgnis yra 12 %

                           Zootechninių priedų kategorija. Funkcinė grupė: žarnyno floros stabilizatoriai

                        4b1705

                        „DSM Nutritional products Ltd.“, kuriai atstovauja „DSM Nutritional Products Sp.z o.o.“

                           Enterococcus faecium

                        NCIMB 10415

                           Priedo sudėtis

                           Enterococcus faecium NCIMB 10415
                        preparatas, kurio sudėtyje yra bent:

                                    —

                                    dengto pavidalo (su šelaku):
                                    2 × 1010 KSV/g priedo, arba

                                    —

                                    kitokio dengto pavidalo:
                                    1 × 1010 KSV/g priedo, arba

                                    —

                                    granuliuoto nepadengto pavidalo:
                                    3,5 × 1010 KSV/g priedo.

                           Veikliosios medžiagos apibūdinimas

                        Gyvybingos Enterococcus faecium

                        NCIMB 10415 ląstelės

                           Analizės metodas
                            (1)

                        Apskaičiavimas: paskleidimo ant plokštelės metodas naudojant tulžies eskulino azido agarą (EN 15788).
                        Identifikavimas: impulsinė lauko gelių elektroforezė (PFGE)

                        Paršavedės

                        —

                        7 × 108

                        —

                                    1.

                                    Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.

                                    2.

                                    Priedu šeriamos paršingos kiaulės, laktuojančios paršavedės ir tuo pat metu žindomi paršeliai.

                                    3.

                                    Naudoti nujunkytiems paršeliams, sveriantiems maždaug iki 35 kg.

                                    4.

                                    Priedo ir premiksų naudotojams pašarų ūkio subjektai nustato veikimo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos šiomis procedūromis ir priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones.

                        2029 m. sausio 24 d.

                        Žindomi paršeliai

                        1 × 109

                        —

                        Nujunkyti paršeliai
                        Penimos kiaulės

                        3,5 × 108

                        —

               (1)  Išsamų analizės metodų aprašymą galima rasti Europos Sąjungos pašarų priedų etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports.


title: 2019 m. sausio 3 d. Komisijos įgyvendinimo reglamentas (ES) 2019/9 dėl leidimo naudoti bevandenį betainą kaip maistinių gyvūnų, išskyrus triušius, pašarų priedą (Tekstas svarbus EEE.)

text:
4.1.2019

                  LT

                  Europos Sąjungos oficialusis leidinys

                  L 2/10

         KOMISIJOS ĮGYVENDINIMO REGLAMENTAS (ES) 2019/9
         2019 m. sausio 3 d.
         dėl leidimo naudoti bevandenį betainą kaip maistinių gyvūnų, išskyrus triušius, pašarų priedą
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo išdavimo pagrindas bei tvarka;

                     (2)

                     pagal Reglamento (EB) Nr. 1831/2003 7 straipsnį buvo pateiktas prašymas išduoti leidimą naudoti bevandenį betainą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

                     (3)

                     prašymas pateiktas dėl leidimo naudoti bevandenį betainą kaip maistinių gyvūnų pašarų priedą, priskirtiną prie priedų funkcinės grupės „vitaminai, provitaminai ir panašaus poveikio gerai apibrėžtos cheminės sandaros medžiagos“. Vėliau pareiškėjas atsiėmė prašymą dėl triušių;

                     (4)

                     Europos maisto saugos tarnyba (toliau – Tarnyba) 2018 m. birželio 12 d. nuomonėje (2) padarė išvadą, kad siūlomomis naudojimo sąlygomis bevandenis betainas nedaro nepageidaujamo poveikio gyvūnų sveikatai, žmonių sveikatai ar aplinkai. Tarnyba padarė išvadą, kad bevandenis betainas atlieka maistinės medžiagos vaidmenį ir yra veiksmingas betaino šaltinis, kuris gali būti veiksmingas visų rūšių gyvūnams;

                     (5)

                     Tarnyba taip pat pastebėjo, kad dėl kieto pavidalo gali susidaryti dulkių. Todėl negalima atmesti medžiagos ekspozicijos įkvepiant galimybės. Be to, Tarnyba nurodė, kad bevandenis betainas turėtų būti laikomas pavojingu įkvėpus, dirginančiu odą, akis ir gleivinę ir odą jautrinančia medžiaga. Todėl reikėtų imtis tinkamų apsaugos priemonių, kai tvarkomas kieto pavidalo bevandenis betainas;

                     (6)

                     Tarnyba padarė išvadą, kad skysto pavidalo bevandeniame betaine yra daug nežinomos medžiagos. Todėl negalima daryti išvados dėl jo saugos. Taigi turėtų būti leidžiama naudoti tik kieto pavidalo medžiagą;

                     (7)

                     Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;

                     (8)

                     atlikus bevandenio betaino vertinimą nustatyta, kad Reglamento (EB) Nr. 1831/2003 5 straipsnyje numatytos leidimų išdavimo sąlygos yra įvykdytos. Todėl reikėtų leisti naudoti šį priedą, kaip nurodyta šio reglamento priede;

                     (9)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Leidimas
            Priede nurodytą medžiagą, priklausančią priedų kategorijai „maistiniai priedai“ ir funkcinei grupei „vitaminai, provitaminai ir panašaus poveikio gerai apibrėžtos cheminės sandaros medžiagos“, leidžiama naudoti kaip gyvūnų pašarų priedą tame priede nustatytomis sąlygomis.

            2 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. sausio 3 d.

                  Komisijos vardu

                  Pirmininkas

               Jean-Claude JUNCKER

            (1)  OL L 268, 2003 10 18, p. 29.

            (2)  EFSA Journal 2018;16(7):5335

            PRIEDAS

                        Priedo identifikavimo numeris

                        Leidimo turėtojo pavadinimas

                        Priedas

                        Sudėtis, cheminė formulė, aprašymas, analizės metodas

                        Gyvūno rūšis arba kategorija

                        Didžiausias amžius

                        Mažiausias kiekis

                        Didžiausias kiekis

                        Kitos nuostatos

                        Leidimo galiojimo terminas

                        Veikliosios medžiagos mg/kg visaverčio pašaro, kurio drėgnis yra 12 %

                           Maistinių priedų kategorija. Funkcinė grupė: vitaminai, provitaminai ir panašaus poveikio gerai apibrėžtos cheminės sandaros medžiagos

                        3a921i

                        AB Vista Iberia S.L.

                        Bevandenis betainas, pagamintas iš genetiškai modifikuotų cukrinių runkelių

                           Priedo sudėtis

                        Bevandenis betainas

                           Veikliosios medžiagos apibūdinimas

                        Betainas C5H11NO2

                        CAS numeris: 107–43–7
                        Bevandenis betainas, kristalinio kieto pavidalo, gaunamas ekstrahuojant iš genetiškai modifikuotų KM-ØØØH71–4 cukrinių runkelių.
                        Grynumo kriterijai: ne mažiau kaip 97 % (skaičiuojant bevandenei medžiagai).

                           Analizės metodas
                            (1)

                        Bevandenio betaino (išreikšto bendru betaino kiekiu) nustatymas pašarų priede, premiksuose ir pašaruose. Efektyviosios skysčių chromatografijos metodas naudojant lūžio rodiklio detektorių (HPLC-RI).

                        Maistiniai gyvūnai, išskyrus triušius

                        —

                        —

                                    1.

                                    Bevandenis betainas gali būti teikiamas rinkai ir naudojamas kaip priedas preparato forma.

                                    2.

                                    Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.

                                    3.

                                    Priedo ir premikso etiketėse nurodoma: „Rekomenduojama neviršyti 2 000  mg betaino kilograme visaverčio pašaro, kurio drėgnis yra 12 %“.

                                    4.

                                    Priedo ir premiksų naudotojams pašarų ūkio subjektai nustato veiklos procedūras ir organizacines priemones, kad būtų išvengta galimos rizikos, susijusios su įkvėpimu, sąlyčiu su oda ar sąlyčiu su akimis. Jei šios rizikos tokiomis procedūromis ir priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint tinkamas asmenines apsaugos priemones, įskaitant kvėpavimo takų apsaugos priemones, saugos akinius ir mūvint pirštines.

                        2028 m. rugpjūčio 4 d.

               (1)  Išsamų analizės metodų aprašymą galima rasti etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports


title: 2019 m. sausio 3 d. Komisijos įgyvendinimo reglamentas (ES) 2019/12 dėl leidimo naudoti L-argininą kaip visų rūšių gyvūnų pašarų priedą (Tekstas svarbus EEE.)

text:
4.1.2019

                  LT

                  Europos Sąjungos oficialusis leidinys

                  L 2/21

         KOMISIJOS ĮGYVENDINIMO REGLAMENTAS (ES) 2019/12
         2019 m. sausio 3 d.
         dėl leidimo naudoti L-argininą kaip visų rūšių gyvūnų pašarų priedą
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:

                     (1)

                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

                     (2)

                     pagal Reglamento (EB) Nr. 1831/2003 7 straipsnį buvo pateikti du prašymai išduoti leidimą naudoti bakterijų Corynebacterium glutamicum KCCM 10741P ir Escherichia coli NITE BP-02186 gaminamą L-argininą kaip visų rūšių gyvūnų pašarų priedą ir geriamajame vandenyje. Kartu su prašymais pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

                     (3)

                     prašymai pateikti dėl leidimo naudoti bakterijų Corynebacterium glutamicum KCCM 10741P gaminamą L-argininą kaip visų rūšių gyvūnų pašarų priedą, priskirtiną prie priedų kategorijos „maistiniai priedai“, ir bakterijų Escherichia coli NITE BP-02186 gaminamą L-argininą kaip visų rūšių gyvūnų pašarų priedą, priskirtiną prie priedų kategorijos „maistiniai priedai“, funkcinės grupės „aminorūgštys, jų druskos ir analogai“ ir prie priedų kategorijos „jusliniai priedai“, funkcinės grupės „kvapieji junginiai“;

                     (4)

                     Europos maisto saugos tarnyba (toliau – Tarnyba) 2018 m. balandžio 18 d. (2) ir 2018 m. balandžio 19 d. (3) priimtose nuomonėse padarė išvadą, kad siūlomomis naudojimo sąlygomis bakterijų Escherichia coli NITE BP-02186 ir Corynebacterium glutamicum KCCM 10741P gaminamas L-argininas nedaro nepageidaujamo poveikio gyvūnų sveikatai, vartotojų sveikatai arba aplinkai ir kad naudotojams nekiltų jokių saugos problemų, jei būtų imtasi tinkamų apsaugos priemonių;

                     (5)

                     Tarnyba taip pat padarė išvadą, kad priedas yra veiksmingas aminorūgšties arginino šaltinis visų rūšių gyvūnams, o tam, kad papildomas L-argininas būtų visapusiškai veiksmingas atrajotojams, jis turėtų būti apsaugotas nuo suirimo didžiajame skrandyje. Tarnyba savo nuomonėse išreiškė susirūpinimą dėl to, kad, L-arginino duodant kaip aminorūgšties su geriamuoju vandeniu, gali atsirasti mitybos disbalansas. Tačiau Tarnyba nepasiūlė didžiausio leidžiamo L-arginino kiekio. Be to, Tarnyba rekomenduoja papildomai naudoti L-argininą tinkamais kiekiais. Taigi, kai papildomai naudojamas L-argininas kaip aminorūgštis su geriamuoju vandeniu, reikėtų įspėti naudotoją, kad jis atsižvelgtų į visų pagrindinių ir sąlyginai pagrindinių aminorūgščių šaltinius mityboje;

                     (6)

                     Tarnyba teigia, kad, kai priedas naudojamas kaip kvapioji medžiaga neviršijant rekomenduojamos dozės, papildomo veiksmingumo įrodyti nebūtina. L-arginino neleidžiama naudoti kaip kvapiojo junginio geriamajame vandenyje. L-argininą naudojant kaip kvapųjį junginį neviršijant rekomenduojamos dozės neturėtų kilti susirūpinimo dėl pagrindinių ir sąlyginai pagrindinių aminorūgščių šaltinių mityboje;

                     (7)

                     Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašaro priedo pašaruose analizės metodo taikymo ataskaitas, kurias pateikė Reglamentu (EB) Nr. 1831/2003 įsteigta etaloninė laboratorija;

                     (8)

                     atlikus L-arginino vertinimą nustatyta, kad Reglamento (EB) Nr. 1831/2003 5 straipsnyje nustatytos leidimo išdavimo sąlygos įvykdytos. Todėl reikėtų leisti naudoti šį priedą, kaip nurodyta šio reglamento priede;

                     (9)

                     tai, kad L-arginino neleidžiama naudoti kaip kvapiojo junginio su geriamuoju vandeniu, netrukdo jo naudoti kombinuotuosiuose pašaruose, kuriais šeriama su vandeniu;

                     (10)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Leidimas

               1.   Priede nurodytą medžiagas, bakterijų Corynebacterium glutamicum KCCM 10741P gaminamą L-argininą ir bakterijų Escherichia coli NITE BP-02186 gaminamą L-argininą, priklausančias priedų kategorijai „maistiniai priedai“ ir funkcinei grupei „aminorūgštys, jų druskos ir analogai“, leidžiama naudoti kaip gyvūnų pašarų priedą šio reglamento priede nustatytomis sąlygomis.

               2.   Priede nurodytą medžiagą, bakterijų Escherichia coli NITE BP-02186 gaminamą L-argininą, priklausantį priedų kategorijai „jusliniai priedai“ ir funkcinei grupei „kvapieji junginiai“, leidžiama naudoti kaip gyvūnų pašarų priedą šio reglamento priede nustatytomis sąlygomis.

            2 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. sausio 3 d.

                  Komisijos vardu

                  Pirmininkas

               Jean-Claude JUNCKER

            (1)  OL L 268, 2003 10 18, p. 29.

            (2)  EFSA Journal 2018;16(5):5276

            (3)  EFSA Journal 2018;16(5):5277

            PRIEDAS

                        Priedo identifikacinis numeris

                        Leidimo turėtojo pavadinimas

                        Priedas

                        Sudėtis, cheminė formulė, aprašymas, analizės metodas

                        Gyvūno rūšis arba kategorija

                        Didžiausias amžius

                        Mažiausias kiekis

                        Didžiausias kiekis

                        Kitos nuostatos

                        Leidimo galiojimo terminas

                        mg/kg visaverčio pašaro, kurio drėgnis yra 12 %

                           Maistinių priedų kategorija. Funkcinė grupė: aminorūgštys, jų druskos ir analogai

                        3c363

                        —

                        L-argininas

                           Priedo sudėtis

                        Milteliai, kurių sudėtyje yra ne mažiau kaip 98 % L-arginino (sausosios medžiagos) ir ne daugiau kaip 1,5 % vandens

                           Veikliosios medžiagos apibūdinimas

                        L-argininas ((S)-2-amino-5-guanidinpentano rūgštis), gaunamas fermentuojant su bakterijomis Escherichia coli NITE BP-02186.
                        Cheminė formulė: C6H14N4O2

                        CAS numeris: 74-79-3

                           Analizės metodas
                            (1)

                        L-arginino pašarų priede identifikavimas:

                                    —

                                    Maisto cheminių medžiagų kodekso L-argininui skirtas skyrius.

                              Arginino pašarų priede ir vandenyje kiekybinis nustatymas:

                                    —

                                    jonų mainų chromatografija, taikant pokolonėlinio antrinių junginių gavimo ir fotometrinio nustatymo būdus (IEC-VIS).

                              Arginino premiksuose, kombinuotuosiuose pašaruose ir pašarinėse žaliavose kiekybinis nustatymas:

                                    —

                                    jonų mainų chromatografija, taikant pokolonėlinio antrinių junginių gavimo ir fotometrinio nustatymo būdus (IEC-VIS) (Komisijos reglamentas (EB) Nr. 152/2009).

                        Visų rūšių gyvūnai

                                    1.

                                    L-argininas gali būti teikiamas rinkai ir naudojamas kaip priedas preparato forma.

                                    2.

                                    Priedas gali būti naudojamas ir su geriamuoju vandeniu.

                                    3.

                                    Priedo ir premiksų naudojimo taisyklėse turi būti nurodytos laikymo sąlygos, stabilumas termiškai apdorojant ir stabilumas geriamajame vandenyje.

                                    4.

                                    Drėgnis nurodomas priedo etiketėje.

                                    5.

                                    Nuorodos, pateikiamos priedo ir premikso etiketėse: „Papildomai naudojant L-argininą, ypač su geriamuoju vandeniu, reikėtų atsižvelgti į visų pagrindinių ir sąlyginai pagrindinių aminorūgščių šaltinius mityboje, kad būtų išvengta disbalanso.“

                                    6.

                                    Priedo ir premikso naudotojams pašarų ūkio subjektai nustato veikimo procedūras ir organizacines priemones, kad būtų išvengta galimos su įkvėpimu susijusios rizikos. Jei šios rizikos procedūromis ir organizacinėmis priemonėmis išvengti arba sumažinti iki minimumo neįmanoma, priedas ir premiksas turi būti naudojami dėvint asmenines apsaugos priemones, įskaitant kvėpavimo takų apsaugos priemones.

                        2029 m. sausio 24 d.

                        3c362

                        —

                        L-argininas

                           Priedo sudėtis

                        Milteliai, kurių sudėtyje yra ne mažiau kaip 98 % L-arginino (sausosios medžiagos) ir ne daugiau kaip 0,5 % vandens

                           Veikliosios medžiagos apibūdinimas

                        L-argininas ((S)-2-amino-5-guanidinpentano rūgštis), gaunamas fermentuojant su bakterijomis Corynebacterium glutamicum KCCM10741P.
                        Cheminė formulė: C6H14N4O2

                        CAS numeris: 74-79-3

                           Analizės metodas
                            (1)

                        L-arginino pašarų priede identifikavimas:

                                    —

                                    Maisto cheminių medžiagų kodekso L-argininui skirtas skyrius.

                              Arginino pašarų priede ir vandenyje kiekybinis nustatymas:

                                    —

                                    jonų mainų chromatografija, taikant pokolonėlinio antrinių junginių gavimo ir fotometrinio nustatymo būdus (IEC-VIS).

                              Arginino premiksuose, kombinuotuosiuose pašaruose ir pašarinėse žaliavose kiekybinis nustatymas:

                                    —

                                    jonų mainų chromatografija, taikant pokolonėlinio antrinių junginių gavimo ir fotometrinio nustatymo būdus (IEC-VIS) (Komisijos reglamentas (EB) Nr. 152/2009).

                        Visų rūšių gyvūnai

                                    1.

                                    L-argininas gali būti teikiamas rinkai ir naudojamas kaip priedas preparato forma.

                                    2.

                                    Priedas gali būti naudojamas ir su geriamuoju vandeniu.

                                    3.

                                    Priedo ir premiksų naudojimo taisyklėse turi būti nurodytos laikymo sąlygos, stabilumas termiškai apdorojant ir stabilumas geriamajame vandenyje.

                                    4.

                                    Nuorodos, pateikiamos priedo ir premikso etiketėse: „Papildomai naudojant L-argininą, ypač su geriamuoju vandeniu, reikėtų atsižvelgti į visų pagrindinių ir sąlyginai pagrindinių aminorūgščių šaltinius mityboje, kad būtų išvengta disbalanso.“

                                    5.

                                    Priedo ir premikso naudotojams pašarų ūkio subjektai nustato veikimo procedūras ir organizacines priemones, kad būtų išvengta galimos su įkvėpimu susijusios rizikos. Jei šios rizikos procedūromis ir organizacinėmis priemonėmis išvengti arba sumažinti iki minimumo neįmanoma, priedas ir premiksas turi būti naudojami dėvint asmenines apsaugos priemones, įskaitant kvėpavimo takų apsaugos priemones.

                        2029 m. sausio 24 d.

                           Kategorija: jusliniai priedai. Funkcinė grupė: kvapieji junginiai

                        3c363

                        —

                        L-argininas

                           Priedo sudėtis

                        Milteliai, kurių sudėtyje yra ne mažiau kaip 98 % L-arginino (sausosios medžiagos) ir ne daugiau kaip 1,5 % vandens

                           Veikliosios medžiagos apibūdinimas

                        L-argininas ((S)-2-amino-5-guanidinpentano rūgštis), gaunamas fermentuojant su

                                    —

                                    bakterijos Escherichia coli NITE BP-02186

                              Cheminė formulė: C6H14N4O2

                        CAS numeris: 74-79-3
                        FLAVIS Nr. 17.003

                           Analizės metodas
                            (1)

                        L-arginino pašarų priede identifikavimas:

                                    —

                                    Maisto cheminių medžiagų kodekso L-argininui skirtas skyrius.

                              Arginino pašarų priede kiekybinis nustatymas:

                                    —

                                    jonų mainų chromatografija, taikant pokolonėlinio antrinių junginių gavimo ir fotometrinio nustatymo būdus (IEC-VIS).

                              Arginino premiksuose, kombinuotuosiuose pašaruose ir pašarinėse žaliavose kiekybinis nustatymas:

                                    —

                                    jonų mainų chromatografija, taikant pokolonėlinio antrinių junginių gavimo ir fotometrinio nustatymo būdus (IEC-VIS) (Komisijos reglamentas (EB) Nr. 152/2009).

                        Visų rūšių gyvūnai

                        —

                        —

                        —

                                    1.

                                    L-argininas gali būti teikiamas rinkai ir naudojamas kaip priedas preparato forma.

                                    2.

                                    Priedas maišomas su pašaru kaip premiksas.

                                    3.

                                    Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.

                                    4.

                                    Drėgnis nurodomas priedo etiketėje.

                                    5.

                                    Priedo ir premikso etiketėje nurodoma:
                                    „Rekomenduojamas didžiausias veikliosios medžiagos kiekis visaverčiame pašare, kurio drėgnis 12 %: 25 mg/kg.“

                                    6.

                                    Priedo ir premikso naudotojams pašarų ūkio subjektai nustato veikimo procedūras ir organizacines priemones, kad būtų išvengta galimos su įkvėpimu susijusios rizikos. Jei šios rizikos procedūromis ir organizacinėmis priemonėmis išvengti arba sumažinti iki minimumo neįmanoma, priedas ir premiksas turi būti naudojami dėvint asmenines apsaugos priemones, įskaitant kvėpavimo takų apsaugos priemones.

                        2029 m. sausio 24 d.

               (1)  Išsamų analizės metodų aprašymą galima rasti etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports.


title: 2019 m. sausio 4 d. Komisijos įgyvendinimo reglamentas (ES) 2019/13, kuriuo ištaisoma Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedo teksto redakcija olandų kalba

text:
7.1.2019

                  LT

                  Europos Sąjungos oficialusis leidinys

                  L 3/1

         KOMISIJOS ĮGYVENDINIMO REGLAMENTAS (ES) 2019/13
         2019 m. sausio 4 d.
         kuriuo ištaisoma Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedo teksto redakcija olandų kalba
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies b ir d punktus,
         kadangi:

                     (1)

                     Komisijos įgyvendinimo reglamentu (ES) 2016/1047 (2) pakeitus Reglamento (EEB) Nr. 2658/87 I priedą, Reglamento (EEB) Nr. 2658/87 I priedo, koks buvo taikomas nuo 2016 m. liepos 1 d. iki 2016 m. gruodžio 31 d., antroje dalyje esančios 8 išnašos, skirtos produktams, kurių KN kodas 3707 90 20, teksto redakcijoje olandų kalba padaryta klaida, susijusi su termoplastinių ir elektrostatinių dažų kasečių aprašymu. Nuo 2017 m. sausio 1 d. tas priedas buvo pakeistas Komisijos įgyvendinimo reglamentu (ES) 2016/1821 (3) ir klaida buvo pašalinta;

                     (2)

                     kadangi tekstas, kuriame yra klaida, vis dar gali daryti teisinį poveikį situacijų, buvusių 2016 m. liepos 1 d. – 2016 m. gruodžio 31 d., atžvilgiu, tuo laikotarpiu taikyto Reglamento (EEB) Nr. 2658/87 I priedo teksto redakcija olandų kalba turėtų būti atitinkamai ištaisyta. Teksto redakcijų kitomis kalbomis taisyti nereikia;

                     (3)

                     atsižvelgiant į tai, kad teksto, kuriame yra klaida, taikymo sritis laiko atžvilgiu yra ribota, šis reglamentas turėtų būti taikomas nuo 2016 m. liepos 1 d. iki 2016 m. gruodžio 31 d. ir turėtų įsigalioti skubos tvarka;

                     (4)

                     šiame reglamente nustatytos priemonės atitinka Muitinės kodekso komiteto nuomonę,

               PRIĖMĖ ŠĮ REGLAMENTĄ:

            1 straipsnis

               (netaikoma teksto redakcijai lietuvių kalba)

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
            Jis taikomas nuo 2016 m. liepos 1 d. iki 2016 m. gruodžio 31 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. sausio 4 d.

                  Komisijos vardu

                  Pirmininkas

               Jean-Claude JUNCKER

            (1)  OL L 256, 1987 9 7, p. 1.

            (2)  2016 m. birželio 28 d. Komisijos įgyvendinimo reglamentas (ES) 2016/1047, kuriuo iš dalies keičiamas Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas (OL L 170, 2016 6 29, p. 36).

            (3)  2016 m. spalio 6 d. Komisijos įgyvendinimo reglamentas (ES) 2016/1821, kuriuo iš dalies keičiamas Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas (OL L 294, 2016 10 28, p. 1).


title: 2019 m. sausio 28 d. Tarybos įgyvendinimo reglamentas (ES) 2019/132, kuriuo įgyvendinamas Reglamentas (ES) Nr. 101/2011 dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Tunise

text:
29.1.2019

                  LT

                  Europos Sąjungos oficialusis leidinys

                  L 25/12

         TARYBOS ĮGYVENDINIMO REGLAMENTAS (ES) 2019/132
         2019 m. sausio 28 d.
         kuriuo įgyvendinamas Reglamentas (ES) Nr. 101/2011 dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Tunise
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2011 m. vasario 4 d. Tarybos reglamentą (ES) Nr. 101/2011 dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Tunise (1), ypač į jo 12 straipsnį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2011 m. vasario 4 d. Taryba priėmė Reglamentą (ES) Nr. 101/2011;

                     (2)

                     remiantis Reglamento (ES) Nr. 101/2011 I priede pateikto sąrašo peržiūros rezultatais, su vienu asmeniu susijęs įrašas turėtų būti išbrauktas;

                     (3)

                     todėl Reglamento (ES) Nr. 101/2011 I priedas turėtų būti atitinkamai iš dalies pakeistas,

               PRIĖMĖ ŠĮ REGLAMENTĄ:

            1 straipsnis
            Reglamento (ES) Nr. 101/2011 I priedas iš dalies keičiamas taip, kaip išdėstyta šio reglamento priede.

            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. sausio 28 d.

                  Tarybos vardu

                  Pirmininkas

               P. DAEA

            (1)  OL L 31, 2011 2 5, p. 1.

            PRIEDAS
            Reglamento (ES) Nr. 101/2011 I priedo 28 įrašas (Mohamed Marwan Ben Ali Ben Mohamed MABROUK) išbraukiamas.


title: 2019 m. sausio 30 d. Komisijos įgyvendinimo reglamentas (ES) 2019/146, kuriuo iš dalies keičiamas Įgyvendinimo reglamentas (ES) 2015/502 dėl leidimo naudoti Saccharomyces cerevisiae (NCYC R404) preparatą kaip pieninėms karvėms skirtą pašarų priedą (Tekstas svarbus EEE.)

text:
31.1.2019

                  LT

                  Europos Sąjungos oficialusis leidinys

                  L 27/12

         KOMISIJOS ĮGYVENDINIMO REGLAMENTAS (ES) 2019/146
         2019 m. sausio 30 d.
         kuriuo iš dalies keičiamas Įgyvendinimo reglamentas (ES) 2015/502 dėl leidimo naudoti Saccharomyces cerevisiae (NCYC R404) preparatą kaip pieninėms karvėms skirtą pašarų priedą
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 13 straipsnio 3 dalį;
         kadangi:

                     (1)

                     pagal Reglamentą (EB) Nr. 1831/2003 Komisijos įgyvendinimo reglamentu (ES) 2015/502 (2) leista naudoti Saccharomyces cerevisiae (NCYC R404) preparatą kaip pieninėms karvėms skirtą pašarų priedą;

                     (2)

                     leidimo turėtojas „Micro Bio-System Ltd“ pateikė prašymą pagal Reglamento (EB) Nr. 1831/2003 13 straipsnio 3 dalį, siūlydamas į leidimą įtraukti savo atstovo pavadinimą;

                     (3)

                     leidimo turėtojas pateikė reikiamus duomenis, patvirtinančius faktą, kad nuo 2019 m. kovo 30 d. atitinkamam pašarų priedui jo atstovas bus „FeedVision BV“;

                     (4)

                     pasiūlytasis leidimo sąlygų pakeitimas yra tik administracinio pobūdžio, todėl nėra būtinybės iš naujo vertinti atitinkamo priedo. Apie šį prašymą pranešta Europos maisto saugos tarnybai;

                     (5)

                     tam, kad „FeedVision BV“ būtų leista veikti kaip leidimo turėtojo atstovui, būtina pakeisti atitinkamo leidimo nuostatas. Todėl į to reglamento pavadinimą ir priedą reikėtų įtraukti atstovo pavadinimą. Įgyvendinimo reglamento (ES) 2015/502 pavadinime leidimo turėtojo pavadinimas buvo pateiktas su rašybos klaida. Todėl įgyvendinimo reglamento pavadinime leidimo turėtojo pavadinimą reikėtų pakeisti ištaisytu pavadinimu;

                     (6)

                     Įgyvendinimo reglamentas (ES) 2015/502 turėtų būti atitinkamai iš dalies pakeistas;

                     (7)

                     šio reglamento nuostatos turėtų būti taikomos nuo Jungtinės Karalystės išstojimo iš Sąjungos datos;

                     (8)

                     šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Įgyvendinimo reglamento (ES) 2015/502 pakeitimai
            Įgyvendinimo reglamentas (ES) 2015/502 iš dalies keičiamas taip:

                        1.

                        pavadinime žodžiai „Micro Bio-System Ltd“ pakeičiami žodžiais „Micron Bio-Systems Ltd“, atstovaujamas „FeedVision BV“;

                        2.

                        antrame priedo stulpelyje žodžiai „Micro Bio-System Ltd“ pakeičiami žodžiais „Micron Bio-Systems Ltd“, atstovaujamas „FeedVision BV“.

            2 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2019 m. kovo 30 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. sausio 30 d.

                  Komisijos vardu

                  Pirmininkas

               Jean-Claude JUNCKER

            (1)  OL L 268, 2003 10 18, p. 29.

            (2)  2015 m. kovo 24 d. Komisijos įgyvendinimo reglamentas (ES) 2015/502 dėl leidimo naudoti Saccharomyces cerevisiae (NCYC R404) preparatą kaip pieninėms karvėms skirtą pašarų priedą (leidimo turėtojas „Micro Bio-System Ltd“) (OL L 79, 2015 3 25, p. 57).


title: 2019 m. sausio 30 d. Komisijos įgyvendinimo reglamentas (ES) 2019/147, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga Beauveria bassiana (padermė PPRI 5339) ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE.)

text:
31.1.2019

                  LT

                  Europos Sąjungos oficialusis leidinys

                  L 27/14

         KOMISIJOS ĮGYVENDINIMO REGLAMENTAS (ES) 2019/147
         2019 m. sausio 30 d.
         kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga Beauveria bassiana (padermė PPRI 5339) ir iš dalies keičiamas Komisijos įgyvendinimo reglamento (ES) Nr. 540/2011 priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 13 straipsnio 2 dalį,
         kadangi:

                     (1)

                     pagal Reglamento (EB) Nr. 1107/2009 7 straipsnio 1 dalį 2014 m. spalio 1 d. Nyderlandai gavo bendrovės „BASF Corporation“ paraišką dėl veikliosios medžiagos Beauveria bassiana (padermė PPRI 5339) patvirtinimo;

                     (2)

                     pagal Reglamento (EB) Nr. 1107/2009 9 straipsnio 3 dalį Nyderlandai kaip valstybė narė ataskaitos rengėja 2015 m. birželio 2 d. pranešė pareiškėjui, kitoms valstybėms narėms, Komisijai ir Europos maisto saugos tarnybai (toliau – Tarnyba) apie paraiškos priimtinumą;

                     (3)

                     2016 m. gruodžio 22 d. valstybė narė ataskaitos rengėja pateikė Komisijai vertinimo ataskaitos projektą (kopiją – Tarnybai), kuriame vertinama, ar galima manyti, kad veiklioji medžiaga atitinka Reglamento (EB) Nr. 1107/2009 4 straipsnyje nustatytus patvirtinimo kriterijus;

                     (4)

                     Tarnyba laikėsi Reglamento (EB) Nr. 1107/2009 12 straipsnio 1 dalies nuostatų. Pagal Reglamento (EB) Nr. 1107/2009 12 straipsnio 3 dalį ji paprašė pareiškėjo valstybėms narėms, Komisijai ir Tarnybai pateikti papildomos informacijos. 2017 m. lapkričio mėn. valstybė narė ataskaitos rengėja atnaujintos vertinimo ataskaitos projekto forma pateikė Tarnybai papildomos informacijos vertinimą;

                     (5)

                     2018 m. kovo 12 d. Tarnyba pareiškėjui, valstybėms narėms ir Komisijai pranešė savo išvadą (2) dėl to, ar galima manyti, kad veiklioji medžiaga Beauveria bassiana (padermė PPRI 5339) atitinka Reglamento (EB) Nr. 1107/2009 4 straipsnyje nustatytus patvirtinimo kriterijus. Tarnyba suteikė visuomenei galimybę susipažinti su šia išvada;

                     (6)

                     2018 m. spalio 24 d. Komisija pateikė Augalų, gyvūnų, maisto ir pašarų nuolatiniam komitetui Beauveria bassiana (padermė PPRI 5339) peržiūros ataskaitos projektą ir reglamento projektą, kuriuo nustatoma, kad Beauveria bassiana (padermė PPRI 5339) patvirtinama;

                     (7)

                     nustatyta, kad Reglamento (EB) Nr. 1107/2009 4 straipsnyje nustatytų patvirtinimo kriterijų yra laikomasi, kai bent vienas augalų apsaugos produktas, kurio sudėtyje yra šios veikliosios medžiagos, naudojamas pagal vieną ar kelias tipiškas paskirtis, visų pirma peržiūros ataskaitoje išnagrinėtas ir išsamiai aprašytas paskirtis;

                     (8)

                     todėl Beauveria bassiana (padermė PPRI 5339) tikslinga patvirtinti;

                     (9)

                     tačiau pagal Reglamento (EB) Nr. 1107/2009 13 straipsnio 2 dalį kartu su to reglamento 6 straipsniu ir atsižvelgiant į dabartines mokslo ir technikos žinias būtina nustatyti tam tikras sąlygas. Pirmiausia yra tikslinga prireikus įtraukti rizikos mažinimo priemones;

                     (10)

                     pagal Reglamento (EB) Nr. 1107/2009 13 straipsnio 4 dalį Komisijos įgyvendinimo reglamento (ES) Nr. 540/2011 (3) priedas turėtų būti atitinkamai iš dalies pakeistas;

                     (11)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Veikliosios medžiagos patvirtinimas
            I priede nurodyta veiklioji medžiaga Beauveria bassiana (padermė PPRI 5339) patvirtinama pagal tame priede nustatytas sąlygas.

            2 straipsnis
            Įgyvendinimo reglamento (ES) Nr. 540/2011 pakeitimai
            Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.

            3 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. sausio 30 d.

                  Komisijos vardu

                  Pirmininkas

               Jean-Claude JUNCKER

            (1)  OL L 309, 2009 11 24, p. 1.

            (2)  EFSA (Europos maisto saugos tarnyba), 2018 m. Conclusion on the peer review of the pesticide risk assessment of the active substance Beauveria bassiana strain PPRI 5339. EFSA Journal 2018;16(4):5230, p. 18. doi:10.2903/j.efsa.2018.5230.

            (3)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

            I PRIEDAS

                        Bendrinis pavadinimas, identifikacijos numeriai

                        IUPAC pavadinimas

                        Grynumas (1)

                        Patvirtinimo data

                        Patvirtinimo galiojimo termino pabaiga

                        Konkrečios nuostatos

                           Beauveria bassiana (padermė PPRI 5339)
                        Inventoriaus numeris Tarptautinėje depozitavimo institucijoje, Žemės ūkio kultūrų tyrimų rinkinyje (NRRL): NRRL 50757

                        Netaikoma

                        Maks. bovericino kiekis 0,5 mg/kg

                        2019 m. vasario 20 d.

                        2029 m. vasario 20 d.

                        Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į Beauveria bassiana (padermė PPRI 5339) peržiūros ataskaitos išvadas, visų pirma į jos I ir II priedėlius.
                        Atlikdamos šį bendrą vertinimą valstybės narės ypatingą dėmesį skiria:

                                    —

                                    metabolito bovericino kiekiui laikymo termino nustatymo tyrime po medžiagų derinio (-ių), kuriame (-iuose) yra B. bassiana (padermė PPRI 5339), laikymo;

                                    —

                                    poveikiui šiltnamiuose paleistiems apdulkintojams dėl medžiagų derinio ar derinių, kuris (-ie) skiriasi nuo būdingiausiojo, kuriuo grindžiamas šis patvirtinimas, ekspozicijos;

                                    —

                                    su medžiaga dirbančių asmenų ir darbuotojų apsaugai, nes B. bassiana (padermė PPRI 5339), kaip bet kuris mikroorganizmas, yra potencialus jautriklis.

                              Kad būtų laikomasi mikrobiologinės taršos apribojimų, kaip nurodyta darbiniame dokumente SANCO/12116/2012 (2), turi būti griežtai laikomasi aplinkos apsaugos sąlygų ir gamybos metu vykdoma kokybės kontrolės analizė.
                        Naudojimo sąlygose prireikus nurodomos rizikos mažinimo priemonės.

               (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.

               (2)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf.

            II PRIEDAS
            Įgyvendinimo reglamento (ES) Nr. 540/2011 priedo B dalis papildoma šiuo įrašu:

                           „131.

                              Beauveria bassiana (padermė PPRI 5339)
                           Inventoriaus numeris Tarptautinėje depozitavimo institucijoje, Žemės ūkio kultūrų tyrimų rinkinyje (NRRL): NRRL 50757

                           Netaikoma

                           Maks. bovericino kiekis 0,5 mg/kg

                           2019 m. vasario 20 d.

                           2029 m. vasario 20 d.

                           Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į Beauveria bassiana (padermė PPRI 5339) peržiūros ataskaitos išvadas, visų pirma į jos I ir II priedėlius.
                           Atlikdamos šį bendrą vertinimą valstybės narės ypatingą dėmesį skiria:

                                       —

                                       metabolito bovericino kiekiui laikymo termino nustatymo tyrime po medžiagų derinio (-ių), kuriame (-iuose) yra B. bassiana (padermė PPRI 5339), laikymo;

                                       —

                                       poveikiui šiltnamiuose paleistiems apdulkintojams dėl medžiagų derinio ar derinių, kuris (-ie) skiriasi nuo būdingiausiojo, kuriuo grindžiamas šis patvirtinimas, ekspozicijos;

                                       —

                                       su medžiaga dirbančių asmenų ir darbuotojų apsaugai, nes B. bassiana (padermė PPRI 5339), kaip bet kuris mikroorganizmas, yra potencialus jautriklis.

                                 Kad būtų laikomasi mikrobiologinės taršos apribojimų, kaip nurodyta darbiniame dokumente SANCO/12116/2012 (*1), turi būti griežtai laikomasi aplinkos apsaugos sąlygų ir gamybos metu vykdoma kokybės kontrolės analizė.
                           Naudojimo sąlygose prireikus nurodomos rizikos mažinimo priemonės.

               (*1)  https://ec.europa.eu/food/sites/food/files/plant/docs/pesticides_ppp_app-proc_guide_phys-chem-ana_microbial-contaminant-limits.pdf.“


title: 2019 m. sausio 30 d. Komisijos įgyvendinimo reglamentas (ES) 2019/148, kuriuo, remiantis Europos Parlamento ir Tarybos reglamentu (EB) Nr. 1107/2009 dėl augalų apsaugos produktų pateikimo į rinką, nepatvirtinama veiklioji medžiaga propanilas (Tekstas svarbus EEE.)

text:
31.1.2019

                  LT

                  Europos Sąjungos oficialusis leidinys

                  L 27/18

         KOMISIJOS ĮGYVENDINIMO REGLAMENTAS (ES) 2019/148
         2019 m. sausio 30 d.
         kuriuo, remiantis Europos Parlamento ir Tarybos reglamentu (EB) Nr. 1107/2009 dėl augalų apsaugos produktų pateikimo į rinką, nepatvirtinama veiklioji medžiaga propanilas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 13 straipsnio 2 dalį,
         kadangi:

                     (1)

                     pagal Reglamento (EB) Nr. 1107/2009 7 straipsnio 1 dalį 2015 m. gruodžio 28 d. bendrovė „UPL Europe Ltd“ pateikė Italijai paraišką dėl veikliosios medžiagos propanilo patvirtinimo;

                     (2)

                     pagal to reglamento 9 straipsnio 3 dalį 2016 m. vasario 29 d. valstybė narė ataskaitos rengėja pranešė pareiškėjui, kitoms valstybėms narėms, Komisijai ir Europos maisto saugos tarnybai (toliau – Tarnyba) apie paraiškos priimtinumą;

                     (3)

                     pagal Reglamento (EB) Nr. 1107/2009 nuostatas buvo įvertintas šios veikliosios medžiagos poveikis žmonių ir gyvūnų sveikatai ir aplinkai, naudojant ją pagal pareiškėjo nurodytą paskirtį. 2017 m. liepos 14 d. valstybė narė ataskaitos rengėja pateikė Komisijai ir Tarnybai vertinimo ataskaitos projektą;

                     (4)

                     valstybės narės ir Tarnyba peržiūrėjo vertinimo ataskaitos projektą. 2018 m. rugsėjo 6 d. Tarnyba pateikė Komisijai veikliosios medžiagos propanilo kaip pesticido keliamos rizikos vertinimo išvadas (2);

                     (5)

                     2018 m. rugsėjo 14 d. raštu bendrovė „UPL Europe Ltd“ atsiėmė paraišką dėl propanilo patvirtinimo;

                     (6)

                     kadangi paraiška buvo atsiimta, propanilas neturėtų būti patvirtintas;

                     (7)

                     šiuo reglamentu nepanaikinama galimybė pagal Reglamento (EB) Nr. 1107/2009 7 straipsnį pateikti dar vieną paraišką dėl propanilo;

                     (8)

                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Veikliosios medžiagos nepatvirtinimas
            Veiklioji medžiaga propanilas nepatvirtinama.

            2 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. sausio 30 d.

                  Komisijos vardu

                  Pirmininkas

               Jean-Claude JUNCKER

            (1)  OL L 309, 2009 11 24, p. 1.

            (2)  EFSA Journal 2018;16(12):5418, 27 pp. https://doi.org/10.2903/j.efsa.2018.5418, Conclusion on the peer review of the pesticide risk assessment of the active substance propanil.